આર્મી મેજરની પત્નીના હત્યારાને દિલ્હી પોલિસે 24 કલાકની અંદર જ ધરપકડ કરી લીધી. મેજર નિખિલ હાંડાની મેરઠમાં ધરપકડ કરી લેવામાં આવી ત્યારબાદ તેની પૂછપરછ કરવામાં આવી. પૂછપરછમાં નિખિલે શૈલજા સાથેના પ્રેમનો સ્વીકાર કર્યો છે. નિખિલ હાંડાએ જણાવ્યુ કે વર્ષ 2015 થી મેજર અમિત દ્વિવેદીના પરિવારને જાણે છે અને તેમની સાથે પારિવારિક સંબંધો હતા. તે ઘણી વાર તેમના ઘરે જતા આવતા હતા અને તે તેમની પત્ની શૈલજાને પ્રેમ કરવા લાગ્યો હતો. નિખિલ શૈલજા સાથે લગ્ન કરવા ઈચ્છતો હતો. તેણે ઘણી વાર શૈલજા સામે આનો પ્રસ્તાન રાખ્યો હતો પરંતુ શૈલજાએ દરેક વખતે લગ્નનો ઈનકાર કર્યો હતો. નિખિલ કોઈ પણ કિંમતે શૈલજા સાથે લગ્ન કરવા ઈચ્છતો હતો. ઘટનાના દિવસે પણ તેણે કારમાં શૈલજાને લગ્ન માટે પ્રપોઝ કર્યુ પરંતુ જ્યારે શૈલજાએ લગ્નનો ઈનકાર કરી દીધો ત્યારે તેણે ગુસ્સામાં તેની ગળુ કાપી હત્યા કરી દીધી.